=== Omskæring af piger ===
I 2002 skrev ''[[Dagbladet Information]]'' under overskriften "Somalisk skole priser [[omskæring]]", at Pedersen, i kraft af sit virke som dansk imam og som leder af den somaliske privatskole Al-Kownain i [[København]], havde uddelt en vejledning på tre sider, som angiveligt skulle have omtalt omskæring som "en ærefuld" handling for kvinder og oplyst, at den mildeste form for omskæring "falder inden for kategorien det tilladte" ifølge islam og "stort set ikke var skadelig for kvindens ægteskabelige" liv.<ref>{{cite news|author=[[Charlotte Aagaard]] |url=https://www.information.dk/2002/11/somalisk-skole-priser-omskaering |title= Somalisk skole priser omskæring  |publisher=Information |date= 15. november 2002|accessdate=23. november 2019}}</ref>
Samme dag bad undervisningsminister [[Ulla Tørnæs]] om en redegørelse fra Pedersen og erklærede efter at have set notatet og redegørelsen, at "''Som jeg læser teksten, indeholder den en klar afstandtagen fra [[kvindelig omskæring]]. Faktisk understreger teksten, at der ikke findes noget religiøst belæg for at kræve piger omskåret. Men med en tekst, der omhandler så kontroversielt et tema, ville jeg - for at undgå misforståelser - i tilgift have understreget, at jeg tager klar og ubetinget afstand fra enhver form for kvindelig omskæring. Men jeg er tilfreds med den redegørelse, jeg nu har fået fra skolelederen.''" Ulla Tørnæs pegede også på, at kvindelig omskæring i teksten tværtimod blev opfattet som et problem, der krævede en form for handling.<ref>{{cite news|author=Ritzau-telegram |url=https://www.kristeligt-dagblad.dk/kirke-tro/friskole-st%C3%B8tter-ikke-omsk%C3%A6ring |title=Friskole støtter ikke omskæring |publisher=[[Kristeligt Dagblad]] |date= 16. november 2002|accessdate=23. november 2019}}</ref>
Levende_personer Politik Kommunikation Kultur Hobby